**Ivaretakelse av opplysnings- og informasjonsplikt, vedrørende forhold som kan ha negativ innvirking på barnets/elevens helse**

**HJEMMEL:**

**Forskrift om miljørettet helsevern i barnehager og skoler mv. § 5.*Opplysnings- og informasjonsplikt:***

«Leder av virksomheten plikter å legge frem de opplysninger som er nødvendige for at kommunen skal kunne gjennomføre sine oppgaver etter denne forskrift.

Leder av virksomheten skal, med de begrensninger som følger av taushetsplikten, sørge for at det uoppfordret gis relevant informasjon til foresatte og/eller elever om forhold ved virksomheten som kan ha negativ innvirkning på helsen.»

**FORMÅL/HENSIKT:**

Foresatte, barn, elever og tilsynsmyndigheten skal holdes orientert og sikres informasjon om forhold ved skolen/barnehagen som kan ha negativ innvirkning på helsen.

**ANSVAR OG PLIKTER**

Alle ansatte har plikt til å informere rektor/assisterende rektor/styrer/assisterende styrer så snart som mulig når det oppdages forhold som er til fare for liv eller helse.

Leder ved enheten skal videre sørge for at det uoppfordret informeres så snart som mulig etter at forholdet er oppdaget og undersøkt, jfr. kriterier for informasjon.

Rektor/styrer, eventuelt delegert til assisterende rektor/assisterende styrer, har ansvar for at det blir varslet når **tilsynsmyndigheten** og / eller **foresatte** og / eller **barn/elever** når dette er riktig iht. lovverk.

Rektor / styrer må også gjøre en vurdering av om overordnet skole-/barnehagemyndighet skal informeres.

**HVA DET SKAL VARSLES OM**

Dette fremgår av vedlegget «Kriterier for informasjonsplikten jfr. § 5

**UTFORMING AV INFORMASJONEN**

Overholdelse av informasjonsplikt ovenfor tilsynsmyndighet

Rektor/styrer kan ta kontakt med kommuneoverlegen i forkant for avklaring eller i akutt situasjon.

Varsel til tilsynsmyndigheten skal alltid meldes skriftlig, og følgende informasjon skal være med:

* I alvorlige saker må rektor/styrer beskrive årsakssammenhenger, i utgangspunktet 3 trinn tilbake, «hvorfor-hvorfor-hvorfor»-metoden.
* Hvilke vurderinger som gjøres vedrørende risiko, og om det er aktuelt og realistisk å iverksette tiltak, eller begrunnelse for at dette ikke gjøres.
* Beskrivelse av korrigerende tiltak som har blitt gjennomført eller er tenkt gjennomført, med tidsfrister og hvem som har ansvar for gjennomføringen.

Overholdelse av informasjonsplikt ovenfor foresatte og / eller barn/elever

Varsel til elever/barn kan tas muntlig eller skriftlig, avhengig av barnets alder. Det må dokumenteres at det er gitt informasjon iht. § 5.

Informasjon til foresatte gis som hovedregel skriftlig eller elektronisk. Dersom informasjon sendes som post med barn / elever, skal foresatte ha beskjed.

**DOKUMENTASJON AV AT INFORMASJONSPLIKTEN ER OVERHOLDT**

Informasjon som er sendt iht. informasjonsplikten skal arkiveres.

Informasjon om smitte som kan forårsake mindre alvorlige sykdommer skal gå gjennom rektor/styrer før utsending.

**AVVIK**

Avvik skal meldes etter gjeldende prosedyrer beskrevet i kommunens kvalitetssystem. Rektor/styrer har ansvar for å sikre at feil og mangler blir rettet opp fortløpende.

**ORIENTERING OM INFORMASJONSPLIKTEN**

Rektor/styrer har ansvar for at alle ansatte ved enheten til enhver tid er informert om prosedyren vedrørende informasjonsplikten. Det må sikres at alle ansatte får denne informasjonen, setter seg inn i den og er i stand til å bidra til å ivareta informasjonsplikten. Rektor / styrer har ansvar for å sikre at de ansatte til enhver tid kjenner denne.

Rektor/styrer har ansvar for at foresatte og barn ( > 5 år) er informert om informasjonsplikten og hva den betyr. Denne prosedyren må være en del av den informasjonen som gis til heimen når nye elever/barnehagebarn begynner.

Vedlegg:

Kriterier for informasjonsplikten jfr § 5

**KRITERIER FOR INFORMASJONSPLIKT JFR. § 5** [I FORSKRIFT OM MILJØRETTET HELSEVERN I BARNEHAGER OG SKOLER](https://lovdata.no/dokument/SF/forskrift/1995-12-01-928?q=milj%C3%B8rettet)**.**

| **Forskrifts §** | **Tema** | **Eksempler på pliktig informasjon til barn og foresatte** | **Eksempler på pliktig informasjon til Kommuneoverlegen i MNS og andre etater** |
| --- | --- | --- | --- |
| 4 | Internkontroll | * Endring i viktige prosedyrer / rutiner som det er naturlig at foresatte er informert om * Rett til innsyn i virksomhetens internkontrollsystem * Tilsynsrapporter fra Mattilsyn, Arbeidstilsyn, Kommuneoverlege, Brann- og EL-tilsyn hvor det er påvist alvorlige avvik * Alvorlige avvik som kan få konsekvenser for barn\*\* | * Tilsynsrapporter fra Mattilsyn, Arbeidstilsyn, Kommuneoverlege, Brann- og EL-tilsyn hvor det er påvist avvik * Alvorlige avvik som kan få konsekvenser for barn * Alvorlige klager / bekymringer fra foresatt og / eller barn som ikke er tatt til følge og korrigert |
| 6 | Godkjenning | * Manglende helsemessig godkjenning * Endringer i status vedrørende godkjenning |  |
| 7 | Generelle krav | * Hvis verneombud stenger deler av virksomheten | * Hvis verneombud stenger deler av virksomheten * Klager som er meldt knyttet til bestemmelsene i opplæringslovens § 9a-7 |
| 9 | Bygningskvalitet | * Alvorlige mangler ved bygning og uteområde som kan få helsemessig konsekvens for barn * Gjentatte vannlekkasjer * Forekomst av muggsopp i bygningsmassen | * Alvorlig mangel ved bygning og uteområde som kan få helsemessig konsekvens for barn * Gjentatte vannlekkasjer * Forekomst av muggsopp i bygningsmassen |
| 9 | Bygning / areal / antall barn | * Når antall barn i barnehage overstiger gjeldende arealnorm | * Når antall barn skal endres vesentlig (>20%) * Når det skal gjennomføres bygningsteknisk endring som er meldepliktig ihht. bygningsloven * Hvis deler av bygningsmassen tas ut av bruk. * Det tenkes tatt i bruk midlertidige lokaler |
| 11 | Ernæring | * Barn har ikke med seg matpakke, varsles til egen foresatte ved gjentagelse over tid | * Barnehagen / skolen bør ta kontakt med barneverntjenesten hvis man erfarer at barnet ikke får tilstrekkelig oppfølging over tid med hensyn til ernæring hjemmefra. NB: meldeplikt. |
| 12 | Psykososiale forhold | * Mobbing / trakassering / utfrysning o.l. som gjelder flere barn * Alvorlig uro eller dårlige psykososiale forhold i enheten, som påvirker drift * Bekymringsmeldinger eller klager fra foresatte som kan ha betydning for andre barn | * Mobbing / trakassering / utfrysning, for ett eller flere barn, som ikke ser ut til å løses over en periode på 3 mnd. * Kopi av saker ihht. § 9a-4 og 9a-7 som er videresendt til Fylkesmannen i Trøndelag, iht. § 9a-6 * Alvorlig uro eller dårlige psykososiale forhold i enheten, som påvirker drift |
| 13 | Renhold | * Manglende eller dårlig renhold som ikke løses over tid | * Manglende eller dårlig renhold som blir gjentagende over en periode på 2 måneder |
| 13 | Vedlikehold | * Manglende eller dårlig vedlikehold som kan få betydning for barns helse | * Manglende eller dårlig oppfølging av vedtatte vedlikeholdsplaner * Akutte vedlikeholdsmangler som kan få stor betydning for barns helse |
| 14 | Lekeutstyr og uteareal | * Hvis det er utstyr som er uforsvarlig å bruke | * Hvis det er store avvik på lekeutstyr i forhold til regelverk som kan medføre alvorlig skade på barn * Hvis det ikke er økonomi eller ressurser til å korrigere alvorlige mangler på lekeutstyr / uteareal innen 2 måned |
| 14 | Personskader | * Viktige årsaker til faktiske personskader som kan ha helsemessig betydning for andre barn | * Beinbrudd og andre alvorlige personskader som innebærer at pasienten må i kontakt med spesialisthelsetjenesten (sykehus) skal varsles * Gjentatte skadetilfeller med samme årsak som ikke er korrigert eller fjernet |
| 16 | Tilrettelegging funksjonsnedsettelse |  | * Klage fra foresatt på at enheten ikke gjennomfører tilstrekkelig tilrettelegging for sitt barn |
| 17 | Smittevern | * Forekomst av lus * Utbrudd (mer enn 1) av barnesykdom og / eller annen sykdom, (se liste nedenfor\*\*\*) * Forekomst av skadedyr i bygningene * Bruk av kjemiske bekjempningsmidler ovenfor skadedyr | * Utbrudd av alvorlig infeksjon blant ett eller flere barn (se liste \*\*\*\*nedenfor) * Mistanke om alvorlig ukjent sykdom * Mistanke om utbrudd av omgangssyke * Påvist legionellabakterie gjennom rutinemessig kartlegging * Bruk av kjemiske bekjempningsmidler ovenfor skadedyr * Forekomst av skadedyr |
| 18 | Røyking |  | * At reglene vedrørende at enheten skal være tobakksfri ikke overholdes (røyking/snusing / skrå, e-sigarett) |
| 19 | Ventilasjon og luftkvalitet | * Det foreligger dokumentasjon etter kartlegging om at inneklimaforholdene ikke er ihht. til gjeldende lovverk * > 25 % av ansatte eller elever / barn klager muntlig eller skriftlig på dårlig inneklima * Store problemer med temperaturstyringen i sommer- eller vinterhalvåret * Vernerunde har vist at inneklimaforholdene ikke er forsvarlige\* | * Det foreligger dokumentasjon etter kartlegging om at inneklimaforholdene ikke er ihht. til gjeldende lovverk * > 25 % av elever / barn klager muntlig på dårlig inneklima i et eller flere rom * Store problemer med temperaturstyringen i sommer- eller vinterhalvåret * Det foreligger dokumenterte klager på inneklima fra ansatte, barn / elever eller verneombud |
| 20 | Belysning | * Det foreligger dokumentasjon etter kartlegging om at belysningsforholdene ikke er ihht. til gjeldende lovverk * > 25 % av ansatte eller elever / barn klager på dårlig belysning * Vernerunde har vist at belysningsforholdene ikke er forsvarlige\* | * Det foreligger dokumentasjon etter kartlegging om at belysningsforholdene ikke er ihht. til gjeldende lovverk * > 25 % av ansatte eller elever / barn klager på dårlig belysning * Store problemer med temperaturstyringen i sommerhalvåret * Det foreligger dokumenterte klager på belysning fra ansatte, barn / elever eller verneombud |
| 21 | Støy / akustikk | * Det foreligger dokumentasjon etter kartlegging om at lyd / støyforholdene ikke er ihht. til gjeldende lovverk * Det foreligger dokumentasjon på at > 25 % av ansatte eller barn har fått støyskade * Vernerunde har vist at støy / akustikkforholdene ikke er forsvarlige\* | * Det foreligger dokumentasjon etter kartlegging om at lyd / støyforholdene ikke er ihht. til gjeldende lovverk * Det foreligger dokumentasjon på at > 25 % av ansatte eller barn har fått støyskade * Det foreligger dokumenterte klager på støy fra ansatte, barn / elever eller verneombud |
| 22 | Drikkevann | Melding om dårlig drikkevannskvalitet fra vannverkseier |  |

**\*** Forsvarlige = at forholdene er innenfor rammene av gjeldende regelverk

\*\* Med barn forstås her personer i aldergruppe 0- 18 år

Det oppfordres til at foresatte informerer enheten, men det presiseres at det står foresatte fritt til å vurdere hva man ønsker å informere barnehagen / skolen om. Foresatte har her ingen informasjonsplikt.

|  |  |  |  |  |
| --- | --- | --- | --- | --- |
| \*\*\* barnesykdommer / annen sykdom som skal meldes til foresatte hvis mer enn 1 barn får sykdommen: | | | | |
| barnemark | brennkopper | E. coli-infeksjon | hodelus | influensa |
| kikhoste | kusma | Meningokokksykdom  (hjernehinnebetennelse) | meslinger | Norovirus (omgangssyke) |
| Ringorm | Røde hunder | Skabb | vannkopper | Hånd-fot og munnsykdom |
| Den femte barnesykdom  (Erythema infectiosum) |  |  |  |  |

Det oppfordres til at foresatte informerer enheten, men det presiseres at det står foresatte fritt til å vurdere hva man ønsker å informere barnehagen / skolen om. Foresatte har her ingen informasjonsplikt.

|  |  |  |  |  |  |  |  |
| --- | --- | --- | --- | --- | --- | --- | --- |
| \*\*\*\* Alvorlig smittsom sykdom som skal meldes til Kommuneoverlegen så snart barnehage / skole mottar informasjon om det: | | | | | | | |
| Aids | Botulisme  Alvorlig tarm infeksjon | Brucellose / middelhavsfeber | Campylobacteriose / alvorlig tarminfeksjon | Denguefeber  Tropesykdom | Diaréassosiert hemolytisk uremisk syndrom (HUS) | Difteri | Dobbeltinfeksjon med tuberkulose og hiv |
| Ekinokokkose  Dvergbendelmark  parasitt | Enteropatogen E. coli-enteritt  Alvorlig tarm infeksjon | Flekktyfus (epidemisk) | Giardiasis  Tarminfeksjon forårsaket av parasitt | Gulfeber  Tropesykdom | Haemophilus influenzae, systemisk sykdom | Hemoragisk feber | Hepatitt A |
| Hepatitt B (akutt og bærerskap) | Hepatitt C | HPV-infeksjon som har forårsaket kreft eller forstadier til kreft | Influensa forårsaket av virus med pandemisk potensial | Kikhoste | Kolera | Kopper | Kryptosporidiose  tarmsykdom  parasitt |
| Kusma | Legionellose | Lepra  Spedalskhet | Listeriose | Lyme borreliose  bakterie overført via flått | Malaria  tropisk parasitt overført via mygg | Meningokokksykdom, systemisk  hjernehinnebetennelse | Meslinger |
| Miltbrann | Middle East Respiratory Syndrome – mers  tropesykdom | Musepest / nephropathia epidemica | Omgangssyke (noro-virus) | Paratyfoidfeber | Pest | Poliomyelitt | Pneumokokksykdom, systemisk  Hjernehinnebetennelse / lungebetennelse / blodforgiftning |
| Prionsykdommer  Kugalskap / Creutzfeldt-Jacobs sykdom | Q-feber  infeksjon overført fra dyr | Rabies  hundegalskap | Røde hunder | Salmonellose  Alvorlig tarminfeksjon | Sars (alvorlig, akutt luftveissyndrom) | Shigellose  alvorlig tarminfeksjon | Smittebærertilstand og infeksjoner med mikrober med spesielle resistensmønstre |
| Smittebærertilstand eller infeksjoner med meticillinresistente gule stafylokokker | Smittebærertilstand eller infeksjoner med penicillinresistente pneumokokker | Smittebærertilstand eller infeksjoner med vankomycinresistente enterokokker | Streptokokk gruppe A-sykdom, systemisk | Streptokokk gruppe B-sykdom, systemisk | Tetanus  stivkrampe | Tilbakefallsfeber  bakterie overført via flått eller kroppslus | Trikinose  Parasitt overført via kjøtt |
| Tuberkulose | Tularemi  Harepest | Tyfoidfeber | Vestnilfeber  tropesykdom | Virale infeksjoner i sentralnervesystemet | Yersiniose  Alvorlig tarminfeksjon | zikafeber-infeksjon  virus overført via mygg / tropesykdom |  |